Universis presentes litteras visuris, frater Petrus dictus abbas Pontiniacensis, totiusque conventus ejusdem loci, salutem in Domino. Noveritis quod reverendus pater G. Dei gratia, Autissiodorensis episcopus, ex mera liberalitate sua voluit et concessit quod nos, in domo nostra S. Prisci, oratorium et altare quandiu sibi placuerit habere possimus, et ibi, salvo jure ecclesiarum parochialium S. Prisci, divina quandiu sibi placuerit celebrare, et hec omnibus tenore presentium intimamus. Datum anno Domini millesimo ducentesimo sexagesimo, die lune post Letare Jerusalem.